open-index/open-wikipedia-markdown huggingface dataset:
Seppo Luhtala

**Seppo Hannu Kalevi Luhtala** (14. toukokuuta 1935 Kurikka – 5. joulukuuta 2015 Helsinki) oli suomalainen juristi ja urheilun taustavaikuttaja. Uransa hän teki vakuutusyhtiöissä, mutta vapaa-ajallaan hän kuvasi urheiludokumentteja, joista kuusi esitettiin Yleisradion kanavalla. Lisäksi hän toimitti kirjan *Vuosituhannen juoksijat* (1997). Hän oli vaikuttamassa Lasse Virénin patsaan syntyyn.

## Dokumenttielokuvat
* *Annat vain kaiken*, 1981 (Lasse Virén).

## Kirjat
* Toim. *Vuosituhannen juoksijat.* Lasse Viren -säätiö, Juoksija-lehti, 1997. 
* Toim. *Top Distance Runners of the Century.* Meyer & Meyer Sports, 2002. 

## Lähteet
Degeneration

**Degeneration** on suomalaisen death metal -yhtye Mors Subitan toinen studioalbumi. Se julkaistiin 20. maaliskuuta 2015 levymerkillä OneManArmy.

Kappaleesta ”Degenerate” kuvattiin musiikkivideo.
Albumi nousi Suomen virallisen listan sijalle 26.

## Kappaleet
#
#
#
#
#
#
#
#
#
#

## Kokoonpano
* Eemeli Bodde – laulu
* Mika Lammassaari – kitara, laulu
* Mika Junttila – bassokitara
* Ville Miinala – rummut

### Tuotanto
* Aksu Hanttu – miksaaja
* Svante Forsbäck – masteroija

## Arvostelut
* Imperiumi.net: 
* Kaaoszine: 9/10

## Lähteet

## Aiheesta muualla
* 
*
Vjatšeslav Orfinski

**Vjatšeslav Petrovitš Orfinski** (; 29. huhtikuuta 1929 Petroskoi, Karjalan tasavalta, Venäjä – 2. syyskuuta 2024) oli akateemikko, ja koulutukseltaan arkkitehtuurin professori sekä jäsen Venäjän tiedeakatemian arkkitehtuurin ja rakentamisen tiedekunnassa. Hän oli Venäjän pohjoisen puuarkkitehtuurin asiantuntija ja toimi näkyvästi muun muassa Vienan Karjalan runokylien ainutlaatuisen arkkitehtuurin ja elämäntavan suojelijana. Suomessa hänet tunnetaan etenkin Vienassa sijaitsevan kalevalaisen Paanajärven runokylän suojelun puolestapuhujana.

## Elämänvaiheita

Valmistuttuaan vuonna 1948 Petroskoin arkkitehtiosastolta hän siirtyi Moskovaan suorittamaan jatko-opintoja arkkitehtuurissa. Moskovasta valmistumisensa jälkeen hän työskenteli Petroskoissa vuosina 1954–1970.

Vuodesta 1970 hän opetti Petroskoin valtionyliopiston muotoilun ja arkkitehtuurin osastolla arkkitehtuuria ja grafiikkaa. Vuodesta 1997 hän toimi Petroskoin valtionyliopiston kansanarkkitehtuurin tutkimuslaitoksen johtajana ja loi uuden tieteellisen suunnan etnoarkkitehtuurin, jossa yhdistetään etnografiaa ja arkkitehtuuria.

## Palkinnot ja kunnianosoitukset
Orfinski on laajalti palkittu Venäjällä erilaisin kunnianosoituksin ja mitalein. Hän sai muun muassa Karjalan autonomisen tasavallan kunniatutkijan mitalin (1989) sekä valtionpalkintoja vuosina 1984 ja 1988. Lisäksi hän sai Karjalan tasavallan valtionpalkinnon vuonna 2006. Hänet palkittiin Venäjällä merkittävästä työstään venäläisen kulttuuriperinteen säilyttäjänä vuonna 2014. Hänet nimettiin myös Petroskoin kunniakansalaiseksi vuonna 2014.

## Katso myös
* Paanajärvi

## Lähteet
3,4-tolueenidiamiini

**3,4-Tolueenidiamiini** eli **3,4-diaminotolueeni** (C7H10N2) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja polymeerien valmistuksessa tarvittavien kemikaalien ja muiden yhdisteiden valmistamiseen. 3,4-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 2,6- ja 3,5-tolueenidiamiinit.

## Ominaisuudet
Huoneenlämpötilassa 3,4-tolueenidiamiini on väritöntä tai kellertävää kiteistä ainetta. Se liukenee hyvin veteen ja orgaanisista liuottimista sitä liuottaa esimerkiksi ligroiini, joka on alifaattisten hiilivetyjen seos.

## Valmistus ja käyttö
3,4-Tolueenidiamiinia voidaan valmistaa pelkistää nitraamalla p-toluidiinia ja pelkistämällä muodostuva tuote. Sitä saadaan myös pelkistämällä 3,4-dinitrotolueenia, jota muodostuu tolueenin nitrauksen yhteydessä.

3,4-Tolueenidiamiinia voidaan käyttää polyuretaanien valmistuksessa tarvittavien yhdisteiden valmistukseen sekä epoksihartsien kovetuskäsittelyissä. Siitä voidaan valmistaa myös muita yhdisteitä kuten kinometionaattia ja tolyylitriatsolia.

## Lähteet
Ravintola X

**Ravintola X** oli syksyllä 2014 Nelonen-kanavalla esitetty tositelevisio-ohjelma, jossa jokaisessa jaksossa yksi julkisuudesta tuttu henkilö perusti yhden päivän ajaksi oman ravintolan. Kilpailijat saivat käyttöönsä 1 000 euroa ja saivat myös itse päättää ravintolan teeman, ruuan ja sisustuksen. Apunaan heille ravintolan keittiössä toimivat Tomi Björck, Serko Rantanen, Joonas Hämäläinen ja Seija Strand. Kilpailijat olivat Hjallis Harkimo ja Joel Harkimo, Carl Haglund, Kalle Palander, Anne Berner, Jaana Pelkonen, Vappu Pimiä, Pirjo Heikkilä, Sauli Koskinen, Axl Smith ja Rakel Liekki. Jokaisen jakson päätteeksi asiakkaat saivat äänestää halutun rahasumman, siitä mitä mieltä he olivat ravintolasta. Kauden päätteeksi selvisi voittaja joka on saanut ravintolansa menestymään parhaiten.

## Jaksot

### Voittajataulukko

## Lähteet

## Aiheesta muualla
* Ravintola X:n Facebook-sivut
Jouttijärvi (Ylöjärvi)

**Jouttijärvi**  on Pirkanmaalla Kihniön ja Ylöjärven rajalla Haavistonperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Jouttijärvi on osa Nerkoonjärven valuma-aluetta.

## Maantietoa
Järven pituus on 300 metriä, leveys 230 metriä ja sen pinta-ala on 6,5 hehtaaria. Se sijaitsee Jouttinevalla Haavistonperän pohjoispuolella metsämaan ja suon välissä. Suo on tiheästi ojitettu, mutta niitä ei ole yhdistetty järveen. Sen sijaan yksi metsäoja etelästä laskee järveen. Järven laskuoja lähteen sen lounaispäästä kulkee suon läpi sen johto-ojana ja laskee sitten Vähä Jouttijärveen. Rantaviivan pituus on 1,0 kilometriä. Järven itä- ja etelärannat ovat kovaa metsämaata, jossa on viisi vapaa-ajan asuntoa. Yksi vapaa-ajan asunto on rakennettu Kihniön puoleiselle suolle. Näille johtaa tiet yhdystieltä 3350. Järvessä on saari, jonka kautta kulkee Yläjärven ja Kihniön välinen raja. Raja ylittää järven niin, että yli puolet siitä kuuluu Ylöjärvelle.

## Lähteet
Kategoria superioren kausi 2014–2015

**Kategoria superioren kausi 2014–2015** oli Albanian jalkapallon pääsarjan Kategoria superioren 76. kausi. Kausi päättyi KF Skënderbeu Korçën mestaruuteen, mikä oli seuralle viides perättäinen mestaruus ja yhteensä kuudes. Sarjan paras maalintekijä oli FK Kukësin kroatti Pero Pejić, joka teki 22 maalia kauden aikana. Sarjan kaksi huonointa, KF Apolonia Fier ja KS Elbasani, putosivat alemmalle sarjatasolle kauden päätteeksi. Molemmat seurat olivat juuri edellisellä kaudella nousseet pääsarjaan.

## Joukkueet

### Henkilöstö ja peliasut

Huomautus: Liput merkitsevät FIFA:n sääntöjen mukaisia kansallisia joukkueita. Pelaajilla ja managereilla voi olla useampi FIFA:n sääntöjen ulkopuolinen kansallisuus.

## Sarjataulukko

## Tilastot

### Parhaat maalintekijät

## Lähteet
Erika Isolauri

**Virve Erika Isolauri** (os. Kreula; s. 18. helmikuuta 1955, Pori) on suomalainen lastentautiopin professori Turun yliopistossa (vuodesta 2005) ja Turun yliopistollisen keskussairaalan Lasten ja nuorten klinikan ylilääkäri. Vuodesta 2014 lähtien hän on ollut Turun yliopiston Kliinisen laitoksen esimies. Vuoden 2016 alussa hänen todettiin olevan kansainvälisesti siteeratuin kliininen probioottitutkija maailmassa.

Isolauri tuli ylioppilaaksi vuonna 1974. Hän valmistui Tampereen yliopistosta lääkäriksi (LL, 1979), ja lääketieteen tohtoriksi (1986) ja lastentautien erikoislääkäriksi (1986). Tampereen yliopiston lastentautien dosentuurin hän sai 1990.

Työurallaan Isolauri oli Tampereen yliopistollisen sairaalan apulaislääkärinä (1980-1985), sitten apulaisopettajana Tampereen ja Turun yliopistoissa (1986-2000). Tänä aikana hän oli vierailevana tutkijana Ranskassa (Hôpital Saint-Lazare Inserm, 1987–1988) ja apulaisprofessorina Yhdysvalloissa (Cornell Medical College, NY, 1988), hoiti lastentautien profesuurin viransijaisuutta Tampereen yliopistossa (1993–1994) ja toimi Suomen Akatemian vanhempana tutkijana (1994–2009. Vuosina 2001-2004 lastentautien professorin viransijainen Turun yliopistossa, 2004-2005 Suomen Akatemian varttuneena tieteenharjoittajana. Turun yliopiston lastentautiopin professori ja Turun yliopistollisen keskussairaalan ylilääkäri vuodesta 2005.
 
## Julkaisutoiminta
Isolaurin tieteellinen tuotanto käsittää yli 400 julkaisua. Hänet on kutsuttu tieteellisten kokousten puhujaksi yli 150 kertaa. 

Isolaurille on myönnetty tutkimustyöstään monia tunnustuksia ja palkintoja. Tammikuussa 2016 hänelle myönnettiin Matti Äyräpään palkinto.

## Oppilaat
Isolauri oli tammikuuhun 2016 mennessä ohjannut kaikkiaan 23 väitöskirjatyöntekijän tutkimustyötä. Moni heistä on luonut jo itsenäisen, menestyksekkään tutkijanuran.

## Lähteet
Sirelius

**Sirelius** on muun muassa seuraavien suomalaisten sukunimi:

* K. J. G. Sirelius (1818–1888), Suomen Lähetysseuran lähetysjohtaja
* Knut Samuel Sirelius (1827–1867), lääkäri, professori
* Lauri Sirelius (1895–1931), laulaja ja näyttelijä
* Leo Sirelius (1863–1937), kenraalimajuri ja kuvernööri, Otto Arvid Ferdinand Sireliuksen poika
* Otto Arvid Ferdinand Sirelius (1818–1892), kenraalimajuri
* Otto Leonidas Sirelius (1859–1918), jalkaväenkenraali, Otto Arvid Ferdinand Sireliuksen poika
* U. T. Sirelius (1872–1929), kansatieteilijä, professori
École de l’Air

**École de l’Air**, usein vain *EA*, on ranskalainen ilmailun sotakorkeakoulu. Se sijaitsee Provence-Alpit-Riviera‎n hallintoalueella Bouches-du-Rhônen departementissa Salon-de-Provencen kunnassa.

Koulu perustettiin vuonna 1933. Se kouluttaa hävittäjälentäjiä, insinöörejä ja teknikoita.

## Tutkinnot
* Insinööri *École de l'Air* ;
* *[[Mastère Spécialisé]]* (yhteistyössä *[[École nationale de l’aviation civile]]n* ja *[[SUPAERO]]n* kanssa)  ;
* Massiivinen avoin ilmapuolustuksen verkkokurssi.

## Kuuluisia valmistuneita
* Jean-Loup Chrétien, ranskalainen avaruuslentäjä
* Léopold Eyharts, Ranskan ilmavoimien prikaatinkenraali ja Euroopan avaruusjärjestö ESAn avaruuslentäjä

## Lähteet

## Aiheesta muualla
* École de l'Air
Rudolf Sirge

**Rudolf Sirge** (1904–1970) oli virolainen kirjailija. Hänen pääteoksensa on romaani *Maa ja rahvas* (1956, suom. *Maa ja kansa*), ja se kertoo Viron maaseudun tapahtumista 1940-luvulla.

## Suomennetut teokset
* *Maa ja kansa* (alkuteos: *Maa ja rahvas*, 1956) suom. Ellen Noot, Kansankulttuuri, 1961 (lyhennetty laitos)
* Suomännyt, novelli, antologiassa *Eestiläinen novelli*, toimittanut Heino Puhvel, Tallinna: Perioodika 1979

## Lähteet
Haukkalampi (Kihniö)

**Haukkalampi**  on Pirkanmaalla Kihniössä Mäkikylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Haukkalampi on osa Nerkoonjärven valuma-aluetta.

## Maantietoa
Lammen pituus on 700 metriä, leveys 200 metriä ja sen pinta-ala on 10 hehtaaria. Se sijaitsee Iso Huhdanmäen pohjoispuolella. Siihen laskee muun muassa Isonevalta suo-ojia. Se oma laskuoja lähtee järven lounaispäästä ja juoksee peltoakean läpi Hietalammen suolle, jossa jatkuu suohon kaivettu oja. Suolla olevat kaksi lampea ovat kuivatetun Hietalammen jäänteet. Lampien läpi kuljettuaan laskuoja jatkaa matkaansa ja laskee Nerkoonjärven Hietalahteen. Rantaviivan pituus on 1,7 kilometriä. Rannat ovat itärannoilla kovaa metsämaata, joka laskee jyrkästi veteen. Länsirannat ovat rannastaan suota, mutta kauempaa kovaa metsämaata. Rannoille on rakennettu vain kaksi vapaa-ajan asuntoa. Niille johtaa tiet yhdystieltä 3350. Ylöjärven ja Kihniön välinen raja ohittaa lammen itäpään alle 100 metrin päästä.

## Lähteet
Paavo Siro

**Paavo Rudolf Siro** (2. elokuuta 1909 Helsinki – 27. helmikuuta 1996 Helsinki) oli suomalainen kielitieteilijä ja professori. Hän oli Tampereen yliopiston suomen kielen professori 1965–1974. Hän tutki lauseoppia ja sovelsi tutkimuksissaan strukturalistisia ja transformationalistisia periaatteita.

## Lähteet

## Kirjallisuutta
* 
* 

## Aiheesta muualla
*Savolainen, Erkki: Jatko-opiskelija törmäyskurssilla Tampereen yliopistossa 1973–1975
Annica Milán

**Annica Milán** on suomalainen laulaja ja musikaaliesiintyjä.

Milán osallistui vuonna 2008 ''Idolsin'' neljännelle tuotantokaudelle päästen jatkoon Tampereen koelauluista. Vuonna 2011 hän voitti Musiikkiteatteri Palatsin järjestämän *Palatsin Tähti* -kykykilpailun. Vuonna 2013 Milán osallistui ''The Voice of Finlandin'' toiselle tuotantokaudelle, jossa hän kilpaili Michael Monroen joukkueessa. Vuonna 2016 Milán osallistui ''Uuden Musiikin Kilpailuun'' yhdessä Kimmo Blomin kanssa kappaleella ”Good Enough”. He sijoittuivat kilpailun finaalissa viidenneksi.

## Lähteet

## Aiheesta muualla
*Annica Milán & Kimmo Blom
Biutiful

**Biutiful** on vuonna 2010 ensi-iltansa saanut meksikolais-espanjalainen draamaelokuva, jonka on ohjannut Alejandro González Iñárritu. Sen pääosaa esittää Javier Bardem.

*Biutiful* oli ehdolla kahteen Oscar-palkintoon vuonna 2011 parhaasta vieraskielisestä elokuvasta ja parhaasta miespääosasta (Bardem).

## Juoni
Elokuvan päähenkilö, Uxbal, sairastuu tappavaan syöpään. Hän on kahden lapsen yksinhuoltajaisä ja Barcelonassa toimiva rikollinen. Sairastuttuaan syöpään hän pyrkii pääsemään eroon vanhasta elämästään ennen kuolemaansa.

## Näyttelijät

## Lähteet

## Aiheesta muualla
* 
*
Gustaf Sirén

**Gustaf Sirén** (23. helmikuuta 1920 Nastola – 11. toukokuuta 2008 Tukholma, Ruotsi) oli suomalainen metsätieteilijä ja professori. Hänet nimitettiin 1965 Ruotsin Skogshögskolanin metsänuudistamisen professoriksi ja pian myös Helsingin yliopiston metsänhoitotieteen henkilökohtaiseksi ylimääräiseksi professoriksi (1966–1973), ja hän toimi vuosia molemmissa viroissa. Helsingin yliopiston metsänhoitotieteen dosentti hän oli 1958–1966 ja uudelleen 1973–1987. Hän oli vuodesta 1978 Ruotsin maatalousyliopiston energiametsänviljelyn henkilökohtainen ylimääräinen professori. Hän tutki maatalouden koneistamista. Väitöskirjassaan hän lanseerasi nykytiedon valossa virheellisen termin itsemurhakuusikko.

## Lähteet

## Aiheesta muualla
*Kuka kukin on 1978 (Runeberg.org).
Siselöinti

**Siselöinti** (ransk. *ciselure*) tarkoittaa valettujen tai metallilevyistä pakotettujen esineiden käsittelyä, siten että niistä poistetaan ja tasoitetaan valusaumat ja epätasaiset juotosjäljet sekä tehdään niihin pintakuvioita. Työkaluina käytetään vasaraa, eri muotoisia stansseja, talttoja ja viiloja.

## Lähteet
Aureen Korpijärvi

**Aureen Korpijärvi**  eli **Aureen Kovero**  on Pirkanmaalla Ylöjärvellä Haavistonperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Aureen Korpijärvi on osa Nerkoonjärven valuma-aluetta.

## Maantietoa
Järven pituus on 450 metriä, leveys 180 metriä ja sen pinta-ala on 6,0 hehtaaria. Se sijaitsee Korpijärvennevan pohjoispäässä Koukkukorven ja Kukkulan välissä. Suot kummallakin puolella on tiheästi ojitettua ja järveen on kaivettu seitsemän ojaa. Järven pohjoispäästä lähtee laskuoja, joka on samalla suon johto-oja. Se kulkee 1,5 kilometriä Monganniitylle, jossa siihen yhtyy Vähä Jouttijärveltä laskuoja, ja sitten se jatkaa 1,3 kilometriä Iso Korpijärveen. Rantaviivan pituus on 1,1 kilometriä. Rannat ovat suota lukuun ottamatta Homppuvuoren kohdalla ja sen vastarannalla. Rannoille ei ole rakennettu asuntoja eikä järvelle johda teitä.

## Historiaa
Vuoden 1959 painetussa peruskartassa järven nimi oli "Korpijärvi" ja siitä lähtevä laskuoja oli jo tuolloin kaivettu uoma. Se johti Mongonniitylle ja loppui sinne. Vuoden 1984 painetussa peruskartassa uomaa oli suo-ojien kaivamisen yhteydessä jatkettu eteenpäin Iso Korpijärvelle saakka. Tähän karttaan on nimeen lisätty etumääre "Aureen", jotta sitä ei sekoitettaisi Iso Korpijärveen, jota kutsuttiin ilmeisesti myös "Korpijärveksi".

## Lähteet
Like Black Holes in the Sky: A Tribute to Syd Barrett

**Like Black Holes in the Sky: A Tribute to Syd Barrett** on Pink Floydin alkuperäiselle keulahahmolle Syd Barrettille (1946–2006) omistettu tribuuttialbumi, joka julkaistiin 23. syyskuuta 2008. Kappaleet ovat musiikkityyliltään metallipainotteisia.

Porilainen yhtye Circle esittää kappaleen ”Rats”.

## Kappaleet
Suluissa kappaleen esittäjä.

#
#
#
#
#
#
#
#
#
#
#
#
#

## Arvostelut
* Allmusic: *positiivinen*

## Lähteet

## Aiheesta muualla
* ''Like Black Holes in the Sky'' discogs.com-sivustolla
Bartolo Colón

**Bartolo Colón** (s. 24. toukokuuta 1973 Altamira) on dominikaanilainen baseballpelaaja, pelipaikaltaan syöttäjä. Hän edustaa MLB-liigassa pelaavaa Texas Rangersiä.

Vuonna 1997 MLB-debyyttinsä tehnyt Colón palkittiin vuonna 2005 American Leaguen parhaana syöttäjänä Cy Young Awardilla. Hän on uransa aikana pelannut yhdeksässä eri joukkueessa.

Colón sai Yhdysvaltain kansalaisuuden syyskuussa 2014.
Kakkurilampi (Kihniö)

**Kakkurilampi**  on Pirkanmaalla Kihniössä Korhoskylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kakkurilampi on osa Nerkoonjärven valuma-aluetta.

## Maantietoa
Lammen pituus on 300 metriä, leveys 100 metriä ja sen pinta-ala on 2,5 hehtaaria. Se sijaitsee Lamminvuoren pohjoispuolella. Siihen laskee yksi oja pohjoispuolen ojitetulta suolta. Lampeen valuu myös läheisen maatilan peltojen pintavettä. Laskuoja alkaa pelto-ojana, joka jatkaa sitten metsäojana ja yhtyy alempana metsäojien verkostoon. Lopulta lammen vedet ohjautuvat Sulkuejärven pohjoispäähän Tervasniemen viereiseen lahteen. Rantaviiva on 750 metriä pitkä. Se on puoliksi kovaa metsämaata tai peltomaata. Se rannoille ei ole rakennettu vapaa-ajan asuntoja eikä lammelle johda teitä.

## Lähteet
Harry Sistonen

**Harry Mauri Sistonen** (22. syyskuuta 1919 Lappeenranta – 17. lokakuuta 1987 Helsinki) oli suomalainen tekniikantutkija. Hän oli Teknillisen korkeakoulun vesirakennuksen professori 1972–1986.

Sistonen valmistui diplomi-insinööriksi 1947. Hän oli Imatran voima oy:n suunnitteluinsinööri 1945–1951, pääsuunnittelija 1952–1972, toimistopäällikkö 1960–1972, Teknillisen korkeakoulun vesirakentamisen vt. professori 1969–1972, professori 1972–1986 ja korkeakoulun vesiteknillisen laitoksen johtaja 1974–1986. Lisäksi hän oli vuodesta 1981 korkeimman hallinto-oikeuden yli-insinöörineuvos.

Sistosella oli lukuisia suunnittelutehtäviä vesi-, maa- ja huonerakennusalalla 1947–1977. Hän oli Montan, Seitakorven ja Pirttikosken vesivoimalaitosten pääsuunnittelija sekä Lokan ja Porttipahdan tekoaltaiden alustava suunnittelija. Hän käsikirjoitti sitä esittelevän lyhytdokumentin *Pirttikoski Suomen suurin tunnelivoimalaitos*. Hän toimi valtion asiantuntijana Kariba North Bank -projektissa Sambiassa vuodesta 1975 ja oli Bagdadin teknillisen korkeakoulun vieraileva luennoitsija 1976. 

## Julkaisuja
* *Vesirakennuksen perusteet*, Otakustantamo, Espoo 1980

## Lähteet
Arkalochórin kirves

**Arkalochórin kirves** on minolaisaikainen kaksoiskirves eli *[[labrys]]*, joka löydettiin Arkalochórin luolasta keskiseltä Kreetalta vuonna 1934.

Kirves on valmistettu minolaisen kulttuurin kukoistuskaudella MM III - ja LM I -kausien taitteessa noin vuonna noin 1600 eaa. Se on alun perin jätetty minolaisen uskonnon kulttipaikkana toimineeseen luolaan votiivilahjaksi, tai sitä on käytetty muihin uskonnollisiin tarkoituksiin. Kirves löytyi Spyrídon Marinátoksen johtamissa kaivauksissa. Se oli yksi luolasta löydetyistä lukuisista esineistä, joihin kuului noin 30 kultaista ja hopeista kirvestä sekä satoja pronssisia miekkoja, veitsiä ja kaksoiskirveitä.

Kirveestä on säilynyt sen pronssinen teräosa. Siihen on kirjoitettu 15 tuntematonta kirjoitusta edustavaa kirjoitusmerkkiä. Osa merkeistä on samoja kuin Faistoksesta löydetyssä niin kutsutussa Faistoksen kiekossa, osa taas muistuttaa kreetalaisia hieroglyfejä. Joidenkin tutkijoiden mukaan kirveen kirjoitus saattaisi olla jonkinlaista lineaari-A-kirjoitusta, mutta näkemystä ei ole yleisesti hyväksytty.

Kirves on nykyisin esillä Iraklionin arkeologisessa museossa.

## Kirjoitus

Kirveenterässä oleva kirjoitus koostuu 15 kuva- tai tavumerkistä. Eri merkkejä on yhteensä 10. Teksti on kirjoitettu kolmeksi pystysuoraksi sarakkeeksi. Vasemmassa ja keskisarakkeessa on kummassakin 6 merkkiä ja oikeanpuoleisessa 3 merkkiä.

Merkeistä kaksi tunnetaan ainoastaan kyseisestä kirveestä. Muiden merkkien vertailu lineaari-A-kirjoitukseen ja Faistoksen kiekkoon on peräisin Torsten Timmiltä (2004).

Oikealta vasemmalle ja ylhäältä alas luettuna merkit ovat:

## Lähteet

## Aiheesta muualla
Leevi Rantalaiho

**Leevi Rantalaiho** (13. kesäkuuta 1915 Suomusjärvi – 23. maaliskuuta 1991) oli suomalainen kapellimestari ja näyttelijä. Hän teki merkittävän osan urastaan Porin Teatterissa.

## Ura
Leevi Rantalaihon vanhemmat olivat maanviljelijä Aarne Aleksander Rantalaiho ja Lyyli Maria Rantalaiho. Hän työskenteli kiinnitettynä kapellimestarina ja näyttelijänä Helsingin Ympäristöteatterissa 1947–1953,  Lohjan Työväen Teatterissa 1954–1961 ja Porin Teatterissa 1961–1980.

Rantalaiho säesti lukuisia operetteja, musikaaleja ja laulunäytelmiä sekä sävelsi näyttämömusiikin useisiin näytelmiin, joita olivat muun muassa *[[Miehen kylkiluu]]*, *[[Täällä Pohjantähden alla]] II* ja *Arvottomat*. Hänen näyttämörooleistaan mainittakoon kenraali Pickering näytelmässä *[[Pygmalion (näytelmä)|Pygmalion]]* ja keisari näytelmässä *Valkoinen hevonen*. Rantalaiholla oli roolitehtäviä myös muun muassa teoksissa *Juurakon Hulda* ja *Täällä Pohjantähden alla*.

Leevi Rantalaiholla oli myös yksi elokuvarooli: hän näytteli Jokioisten kartanon isännöitsijä Paul Petterssonia Jotaarkka Pennasen ohjaamassa draamaelokuvassa *[[Mommilan veriteot 1917]]* (1973).

## Perhe-elämä
Leevi Rantalaihon ensimmäinen aviopuoliso oli Liisa Ekström, pariskunta avioitui 1943. Toinen aviopuoliso oli Meimi Rakel Rannanjärvi (myös Ojala), pariskunta avioitui 1961. Rantalaiholla oli lapset Marja-Leena (s. 1943), Ulla-Maria ja Sirkka-Liisa (s. 1947) sekä Leo Kalevi (s. 1962).

## Lähteet ja viitteet
*Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965
*Suomen teatterit ja teatterintekijät - Yhteisö- ja henkilöhakemisto, toim. Martin, Timo; Niemi, Pertti ja Tainio, Ilona, Kustannusosakeyhtiö Tammi, Helsinki 1974, 
*Suomen teatterit ja teatterintekijät 1983 - Yhteisö- ja henkilöhakemisto, toim. Tainio, Ilona, Kustannusosakeyhtiö Tammi, Helsinki 1983,
Erin Moran

**Erin Marie Moran Fleischmann** (18. lokakuuta 1960 Burbank, Kalifornia – 22. huhtikuuta 2017 Indiana) oli yhdysvaltalainen näyttelijä. 

Ensimmäisen kerran Moran nähtiin valkokankaalla vuonna 1967 elokuvassa *Dollariralli*. Hän oli tuolloin vasta seitsemänvuotias. Jo tuota ennen Moran oli näytellyt mainoksissa. 

Erin Moran tunnettiin parhaiten roolistaan Joanie Cunninghamina komediasarjassa *[[Onnen päivät]]*, jota tehtiin vuosina 1974–1984. Hän näytteli myös *Onnen päivien* oheissarjassa *Joanie Loves Chachi*, joka kuitenkin lopetettiin vain 17 jakson jälkeen, sekä pienissä rooleissa muun muassa tv-sarjoissa ''Kauniit ja rohkeat'', ''Murhasta tuli totta'' ja *[[Lemmenlaiva]]*.

Roolitarjoukset kuitenkin vähitellen vähenivät ja Moran ajautui pahoihin taloudellisiin vaikeuksiin. Hän menetti Kalifornian kotinsa ja elämä lähti jyrkkään alamäkeen. Moran kärsi mielenterveysongelmista ja hänestä tuli alkoholisti.
 
Moran kuoli kotonaan Indianan New Salisburyssa katsellessaan televisiota miehensä kanssa. Kuolinsyynä oli alun perin hänen kurkustaan löydetyn levinneen syövän aiheuttamat komplikaatiot.

## Lähteet

## Aiheesta muualla
*
Alinen Lehmilampi

**Alinen Lehmilampi**  on Pirkanmaalla Parkanossa Kankaanpäässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Alinen Lehmilampi on Haukkaluoman valuma-alueen ainoa lampi tai järvi.

## Maantietoa
Alisen Lehmilammen pituus on 500 metriä, leveys 250 metriä ja sen pinta-ala on 6,3 hehtaaria. Se sijaitsee Pirttikankaan ja Kolistajankankaan välissä suolla. Siihen laskee ojitetun suon kuusi ojaa ja suuren Lehminevan suo-ojien laskuoja. Tämä laskuoja kulkee kuivatetun  Ylisen Lehmilammen läpi. Lammen oma laskuoja alkaa Lehmiojan nimisenä, jatkaa Haukkaluoman nimisenä ja alajuoksulla se on taas Lehmiluoma. Se laskee Linnanjärveen. Rantaviivan pituus on 1,4 kilometriä. Ranta on pääasiassa suota, vaikka pieniä osuuksia rannasta on kovaa metsämaata. Rantaan on rakennettu kaksi vapaa-ajan asuntoa, joille johtaa tiet Kankaanpäästä alkavalta kylätieltä, joka erkanee valtatieltä 23.

## Lähteet
Montreal Expos

**Montreal Expos** () oli baseballseura Montréalista, Québecin provinssista Kanadasta. Se pelasi MLB-liigassa vuosina 1969–2004. Expos oli osa National Leagueta.

Expos pelasi kotiottelunsa vuodesta 1977 lähtien Montrealin olympiastadionilla. Se oli ensimmäiset kahdeksan kautta Kanadan ainoa MLB-joukkue, kunnes Toronto Blue Jays liittyi sarjaan.

Expos muutti kauden 2004 jälkeen Washington, D.C.:hin, ja otti nimekseen Washington Nationals. Viimeisen ottelunsa se pelasi 3. lokakuuta 2004 New York Metsiä vastaan.
Triuraanioktaoksidi

**Triuraanioktaoksidi** (myös *uraani(V,VI)oksidi* tai *uranyyliuranaatti*) on uraanin epäorgaaninen yhdiste hapen kanssa, jossa uraani esiintyy hapetusluvuilla +V tai +VI. Se on eräs uraanin oksideista, ja sen rakennekaava on U3O8. Se on uraanirikasteen (ns. *yellow cake*) pääasiallinen ainesosa (n. 70–90 painoprosenttia). Se on stabiilimpia uraanin oksideista, koska muilla oksideilla on taipumusta hapettua triuraanioktaoksidiksi.

Hapen läsnä ollessa, uraanidioksidi UO2 hapettuu U3O8:ksi, kun taas uraanitrioksidi UO3 menettää happea yli 500&nbsp;°C:n lämpötilassa ja muuttuu sitä kautta U3O8:ksi. Triuraanioktaoksidia voidaan teollisuudessa tuottaa ydinpolttoaineen valmistusta varten kolmella erilaisella valmistusprosessilla; näissä syntyviä välituotteita ovat joko uraanitetrafluoridi UF4 tai uranyylifluoridi UO2F2. Uraanin väkevöinnissä U3O8 konvertoidaan ensin uraaniheksafluoridiksi.

## Lähteet

## Aiheesta muualla
*PubChem: Uranyluranate
Pokémon: Giratina ja taivassoturi

**Pokémon: Giratina ja taivassoturi** (myös muodossa **Pokémon: Giratina ja taivaan soturi**, ) on yhdestoista kokopitkä Pokémon-elokuva vuodelta 2008. Yhdysvalloissa se julkaistiin helmikuussa 2009, ja Suomessa TV-ensi-ilta oli Jetix-kanavalla (nykyisin Disney XD) 9. toukokuuta 2009. Myöhemmin MTV3 on näyttänyt elokuvan 3. syyskuuta 2011 ja 16. kesäkuuta 2012. Elokuvan pääpokémonit ovat Giratina ja Shaymin.

## Äänirooleissa

Lopputekstien aikana soivan laulun "Kaunis on maailmamme tää" esittää Antti Matikainen.

## Suomenkielinen toteutus
* Äänitys ja ohjaus: Kari Leppälä
* Dialogin käännös: Isto Aitokari
* Laulun käännös: Jukka Jaatinen ja Carolina Heinonen
* Sovitus: Carolina Heinonen
* Tuotanto: SDI Media A/S, Suomen sivuliike
Hieroglyfit (täsmennyssivu)

**Hieroglyfeillä** viitataan useisiin kirjoitusjärjestelmiin, jotka muistuttavat toisiaan ulkoisesti tai periaatteeltaan, mutta eivät ole historiallisesti sukua toisilleen:

* Egyptiläiset hieroglyfit, muinaisessa Egyptissä käytetty kirjoitusjärjestelmä

* Anatolialaiset hieroglyfit (myös *luuvilaiset hieroglyfit*, *heettiläiset hieroglyfit*), Anatoliassa pronssikaudella käytetty kirjoitusjärjestelmä
* Asteekkien hieroglyfit, asteekkien käyttämä kirjoitusjärjestelmä
* Kreetalaiset hieroglyfit (myös *minolaiset hieroglyfit*), minolaisen kulttuurin käyttämä kirjoitusjärjestelmä
* Mayojen hieroglyfit, mayojen käyttämä kirjoitusjärjestelmä
Kandit

**Kandit** on suomalainen dokumentaarinen televisiosarja, josta on tehty seitsemän tuotantokautta. Sarjan seitsemännellä tuotantokaudella seurataan kolmen eläinlääketieteen kandidaatin ensimmäistä itsenäistä eläinlääkärikesää Pusulan, Nilsiän ja Kuusamon seuduilla.

Sarjassa esiintyvät kandidaatit saavat esimakua siitä, minkälaista on eläinlääkärin työ todellisuudessa. Heidän pitää kohdata paitsi potilaansa, myös potilaiden omistajat. Seitsemännen tuotantokauden kaikki jaksot ovat katsottavissa Yle Areenassa 30. toukokuuta 2022 klo 00.01 alkaen. Ylen TV1-kanavalla sarja nähdään keskiviikkoisin alkaen 1. kesäkuuta 2022 klo 20.00.

Sarjan kahtena ensimmäisenä tuotantokautena seurattiin lääketieteen kandidaattien kesätöiden tapahtumia. Kolmas tuotantokausi seurasi hammaslääkärikandien kesätöitä.

## Ensimmäinen tuotantokausi
Ensimmäinen tuotantokausi alkoi Yle TV2 -kanavalla 4. helmikuuta 2013.

### Kandit
* Jenni Kalliokoski
* Elias Vaattovaara
* Heikki Vehkala
* Lauri Tuomisto
* Olli Lauronen

### Jaksot

## Toinen tuotantokausi
Toinen tuotantokausi alkoi 19. tammikuuta 2015.

### Kandit
* Erika Jantunen
* Miska Laakso
* Jussi Palomäki
* Heikki Kansanaho

### Jaksot

## Kolmas tuotantokausi
Kolmas tuotantokausi alkoi 7. joulukuuta 2015.

### Kandit
* Henna Hartikainen
* Jonna Kaikkonen
* Elina Väyrynen
* Heikki Laine

### Jaksot

## Neljäs tuotantokausi
Neljäs tuotantokausi alkoi 30. tammikuuta 2018.

### Kandit
* Maija Vesterinen
* Mathilda Sjöholm
* Veera Haukijärvi

### Jaksot

## Viides tuotantokausi
Viides tuotantokausi alkoi 1. toukokuuta 2019.

### Kandit
* Karoliina Rissanen
* Kia Moisander
* Sari Mäkelä

### Jaksot

## Kuudes tuotantokausi
Kuudes tuotantokausi alkaa 15. huhtikuuta 2020.

### Kandit
* Ilkka Ahola
* Emma Woivalin
* Matias Kylliäinen

### Jaksot
Kuudennen tuotantokauden kaikki jaksot ovat katsottavissa Yle Areenassa 13. huhtikuuta 2020.  Ylen TV1 -kanavalla sarja nähdään keskiviikkoisin alkaen 15. huhtikuuta 2020.

## Seitsemäs tuotantokausi
Seitsemäs tuotantokausi alkaa 1.kesäkuuta 2022

### Kandit
* Helena Hirvonen
* Unna Posti
* Taija Saloniemi

### Jaksot
Seitsemännen tuotantokauden kaikki jaksot ovat katsottavissa Yle Areenassa 30. toukokuuta  2022.  Ylen TV1 -kanavalla sarja nähdään keskiviikkoisin alkaen 

1. kesäkuuta 2022.

## Lähteet
Mikael Nygård

**Mikael Nygård** (s. 1966 Oravainen ) on suomalainen valtiotieteilijä ja sosiaalipolitiikan professori. 

Kirjoitettuaan ylioppilaaksi Nygård aloitti valtiotieteiden opinnot Åbo Akademissa vuonna 1985. Hän suoritti maisterin tutkinnon vuonna 1990, yhteiskuntatieteiden lisensiaattitutkinnon vuonna 1996 ja yhteiskuntatieteiden tohtorintutkinnon 2003. Väitöskirjan otsikko on *Välfärdsstaten, partierna och marknaden. Den välfärdsideologiska förändringen inom fyra finländska partier under 1990-talet*. (suom. *Hyvinvointi-ideologian muuttuminen neljässä suomalaisessa puolueessa 1990-luvulla*.) Nygård sai vuonna 2012 sosiaalipolitiikan dosentuurin Helsingin yliopiston Svenska social- och kommunalhögskolanista ja toimii nykyään sosiaalipolitiikan professorina Åbo Akademissa Vaasassa. Tutkimustyössään hän on ennen kaikkea tehnyt vertailevia hyvinvointianalyysejä, sekä tutkimuksia liittyen terveyteen ja hyvinvointiin sekä erilaisten väestöryhmien yhteiskunnalliseen osallisuuteen. Nygård on myös amatöörimuusikko, ja hän on opiskellut pianonsoittoa muun muassa Pietarsaaren konservatoriossa. 

## Teoksia
* Politikens villkor i den globaliserade världen (2012, Axel Rappen kanssa)
* Socialpolitik i Norden. En introduktion (2013)
* Hyvinvointivaltion kulttuurintutkimus (2015, Janne Autton kanssa)

## Lähteet
Kiusaus (vuoden 1927 elokuva)

**Kiusaus** () on vuonna 1927 ensi-iltansa saanut yhdysvaltalainen mykkä draamaelokuva, jonka on ohjannut Victor Fleming. Pääosan esittäjä Emil Jannings voitti roolistaan parhaan miespääosan Oscar-palkinnon. Elokuvaa pidetään kadonneena ja siitä on jäljellä vain noin viiden minuutin pituinen pätkä.

## Lähteet

## Aiheesta muualla
* 
*
Siuru

**Siuru** oli vuonna 1917 perustettu virolainen kirjailijayhdistys. Se jatkoi Noor-Eestin estetismin ja individualismin linjoilla, mutta symbolismin tyyliainesten oheen tuli futurismia ja ekspressionismia. Yhdistyksen julkaisu *Siuru-albumi* ilmestyi 1917–1919. Yhdistys myös harjoitti kustannustoimintaa. Useat jäsenet suuntautuivat 1920-luvulla Tarapitaan. Siurun toiminta kesti vain muutaman vuoden, koska sen jäsenet olivat liian yksilöllisiä muodostaakseen kiinteää ryhmää.

Siurun jäseniä olivat runoilijoista Artur Adson, Johannes Semper, Marie Under, Henrik Visnapuu ja prosaisteista August Gailit ja Friedebert Tuglas.

## Lähteet
Aromanttisuus

**Aromanttisuus** on romanttinen suuntautuminen, jossa henkilö kokee vain vähän tai ei lainkaan romanttista vetovoimaa muita kohtaan tai jolle romanttisen vetovoiman kokeminen vaatii tietynlaiset olosuhteet. Romanttinen vetovoima ilmenee usein ihastuksina tai haluna toimia ihastuksen pohjalta niin, että ihastus voisi johtaa johonkin pysyvämpään romanttiseen suhteeseen. Se ilmentyy usein myös tarpeena olla romanttisessa suhteessa yhden tai useamman henkilön kanssa. Aromanttisella ihmisellä sen sijaan useimmiten ei ole kiinnostusta olla romanttisessa suhteessa kenenkään kanssa, mutta useimmiten he ovat kiinnostuneita ystävyyssuhteista ja muista ei-romanttisista suhteista. Tästäkin on kuitenkin poikkeuksia: jotkut aromanttiset saattavat olla suhteessa, jossa toinen tai joku suhteen osapuolista kokee suhteen romanttisena. Aromanttiset voivat luoda myös omanlaisiaan platonisia suhteita, eivätkä pelkästään keskenään, vaan myös romanttisten ihmisten kanssa. Näistä suhteista käytetään useimmiten nimeä queerplatoninen (pari)suhde (engl. *queerplatonic relationship*, *qpr*).

## Aromanttisuuden skaala
Kuten seksuaalisen suuntautumisen tapauksessa, myös romanttista suuntautumista voidaan kuvata kirjona (engl. *aromantic spectrum*), jossa toisessa päässä on ei-aromanttisuus (alloromanttisuus) ja toisessa päässä aromanttisuus. Toinen yleinen malli romanttisuuden moninaisuuden kuvaamiseen on kärjellään seisova kolmio, jonka yläosassa ovat yhdessä kulmassa heteroromanttisuus, keskellä biromanttisuus ja toisessa kulmassa homoromanttisuus. Alaspäin mentäessä romanttisuus muuttuu asteittain aromanttisuudeksi. Käytännössä skaala auttaa hahmottamaan aromanttisuutta niin kutsuttuna sateenvarjoterminä (engl. *umbrella term*), mikä tässä tapauksessa tarkoittaa, että aromanttisuus sisältää myös harmaa-aromanttisuuden eri tyypit, joissa henkilö kokee vain ajoittain tai tietyissä tilanteissa romanttista vetovoimaa.

Aromanttinen henkilö voi olla seksuaaliselta suuntautumiseltaan mitä tahansa, eivätkä kaikki aromanttiset siis ole aseksuaaleja.

## Lähteet
Pöytätennis Euroopan kisoissa 2015

**[[Euroopan kisat 2015|Euroopan kisojen 2015]]** pöytätennis järjestettiin Baku Sports Hallissa Bakussa 13.–19.6.2015. Sekä miehille että naisille oli yksin- ja joukkuepeli. Sarjoja oli yhteensä 19. Menestynein maa oli Saksa kahdella kullalla.

## Tulokset

## Mitalitaulukko

## Lähteet
Triathlon Euroopan kisoissa 2015

**[[Euroopan kisat 2015|Euroopan kisojen 2015]]** triathlon järjestettiin 13.–14. kesäkuuta 2015. Miesten kilpailun voitti brittiläinen Gordon Benson ja naisten sveitsiläinen Nicola Spirig.

## Tulokset

## Lähteet
UY Scuti

**UY Scuti** on punainen ylijättiläinen ja muuttuva tähti Kilven tähdistössä. Sen säteen on laskettu olevan jopa 1&nbsp;708 kertaa suurempi kuin Auringon. Se on tähän mennessä toiseksi suurin ihmiskuntamme tiedossa oleva tähti Stephenson 2-18n jälkeen. Se on myös yksi valovoimaisimpia tiedossa olevista tähdistä. Ympärysmitaltaan se on noin 2,4 miljardia kilometriä, ja tilavuudeltaan 5 miljardia kertaa suurempi kuin Aurinko.

Etäisyydeltään UY Scuti on 2,9 kiloparsekia (9&nbsp;500 valovuotta) Maasta. Tähti sijaitsee niin pitkän matkan päässä aurinkokunnastamme, että on vaikeaa sanoa sen tarkkaa mittaa. 

## Kokovertailua
Koska UY Scutin säde on jopa 1&nbsp;708 kertaa suurempi kuin Auringon, jonka säde taas on Maahan nähden 109-kertainen, on laskettavissa, että UY Scutin säde on Maan säteeseen verrattuna jopa yli 186&nbsp;000-kertainen. Tähti on mitoiltaan niin valtava, että jos Maa olisi nuppineulan pään kokoinen, Aurinko vastaisi halkaisijaltaan jalkapalloa kun taas UY Scuti olisi noin 375-metrinen eli lähes Empire State Buildingin korkuinen. Jos taas jättiläistähden kutistaisi Maapallon kokoon, olisi (varsinainen) maapallo noin 69 metriä korkea, eli vain vähän Tukholmassa sijaitsevaa Globen-areenaa pienempi. 

Jos UY Scutin sijoittaisi aurinkokuntaamme Auringon tilalle, se yltäisi Jupiterin kiertoradalle saakka, tai ehkä jopa Saturnukseen saakka sillä sen mittoja ei ole pystytty hahmottamaan riittävän tarkasti. Samaten, jos Maa sijaitsisi suhteessa yhtä kaukana UY Scutista, kuin se sijaitsee Auringosta, olisi kahden kappaleen välinen matka keskimäärin noin 186&nbsp;173 astronomista yksikköä, siis noin 27&nbsp;850&nbsp;935&nbsp;000&nbsp;000&nbsp;000 kilometriä eli lähes kolme valovuotta. Se on reilusti yli puolet Auringon ja sen lähimmän tähden Alfa Centaurin välisestä etäisyydestä.

## Lähteet

## Aiheesta muualla

* SIMBAD
Viimeinen määräys

**Viimeinen määräys** () on vuonna 1928 ensi-iltansa saanut yhdysvaltalainen mykkäelokuva, jonka on ohjannut Josef von Sternberg. Pääosan esittäjä Emil Jannings voitti kaikkien aikojen ensimmäisen Oscar-palkinnon parhaasta miespääosasta vuonna 1929.

## Näyttelijät

## Lähteet
Ammunta Euroopan kisoissa 2015

**[[Euroopan kisat 2015|Euroopan kisojen 2015]]** ammunta järjestettiin Baku Shooting Centressä Bakussa 13.–19.6.2015. Sarjoja oli yhteensä 19. Menestynein maa oli Italia, joka voitti 10 mitalia, joista neljä oli kultaa.

## Tulokset

### Miehet

### Naiset

### Sekajoukkue

## Mitalitaulukko

## Lähteet
Kumanovon taistelu (2015)

**Kumanovon taistelu** oli yhteenotto 9.–10. toukokuuta 2015 Pohjois-Makedonian eli tuolloisen Makedonian tasavallan poliisin ja asemiesten välillä Kumanovossa lähellä Makedonian Kosovon vastaista rajaa. Yhteenotto alkoi poliisien saavuttua kaupunkiin saamansa vinkin jälkeen, josta alkoi tulitaistelu asemiesten kanssa, jotka olivat Makedonian tasavallan viranomaisten mukaan tulleet paikalle Kosovon puolelta. Yhteenotossa kuoli 8 poliisia ja 14 asemiestä. 

## Tausta
Makedonian albaanivähemmistö kapinoi vuonna 2001, mutta taistelut päättyivät Makedonian tasavallan hallituksen annettua albanialaisille lisää oikeuksia. Makedonialaisten ja albanialaisten välit pysyivät kuitenkin kireinä. Albanialaiset muodostavat noin neljänneksen Pohjois-Makedonian väestöstä. Ennen Kumanovon taistelua maassa oli myös poliittinen kriisi, kun maan oppositio syytti hallitusta väärinkäytöksistä ja esimerkiksi salakuuntelusta. Makedonian poliisin mukaan huhtikuussa 2015 noin 40:n miehen joukko oli ylittänyt Kosovon rajan vallaten poliisiaseman Gosincen kylässä ja vaatien albanialaisvaltion perustamista.

## Taistelu

Tulitaistelu Kumanovossa alkoi lauantaina 9. toukokuuta, kun vinkin saaneet poliisit saapuivat kaupunkiin. Sisäministeriön edustajan myöhemmin antaman lausunnon mukaan albanialaisten aseryhmää johtivat kosovolaiset Sami Ukshini, Beg Rizaj, Dem Shehu, Muhamet Krasniqi ja Mirsad Ndrecaj. Kaksi heistä oli entisiä Kosovon vapautusarmeijan jäseniä. Varsinainen taistelu käytiin 9. toukokuuta, mutta Reutersin mukaan kaupungissa tulitettiin vielä seuraavana päivänä. Useat rakennukset Kumanovossa tuhoutuivat tulituksen aikana. Taistelussa kuoli lopulta 8 poliisia ja 14 asemiestä, joiden lisäksi 37 poliisia haavoittui. 30 asemiestä antautui poliisille sunnuntaina 10. toukokuuta. 18 heistä oli Kosovon ja 11 Makedonian kansalaisia. Mukana oli myös yksi Albanian ja Saksan kansalainen.

## Seuraukset

Taistelun jälkeen EU ja Nato vetosivat Makedonian vakauden puolesta. YK:n pääsihteeri Ban Ki-moon sanoi olevansa huolestunut yhteenotoista ja vetosi myös rauhan puolesta. Taistelun jälkeen Makedoniaan julistettiin kahden päivän suruaika. Asiantuntijat ja läntiset diplomaatit pelkäsivät Reutersin mukaan maan poliittisen kriisin osapuolten mahdollisesti lietsovan etnisiä kiistoja oman asemansa parantamiseksi. Oppositiossa olevien sosiaalidemokraattien johtaja Zoran Zaev epäili antamassaan haastattelussa hallituksen olleen yhteenoton taustalla. Pohjois-Makedonia on Euroopan unionin ehdokasjäsenmaa ja ehdokkuus oli osa vuoden 2001 rauhansopimusta. 

## Lähteet
Sillat (kappale)

**"Sillat"** on toinen single suomalaisen rap-artisti Cheekin yhdeksänneltä studioalbumilta *[[Alpha Omega]]*. Single julkaistiin 14. lokakuuta 2015. Kappaleella on mukana Ilta. Kappaleen ovat säveltäneet Cheek ja Antti Riihimäki, ja sen on sanoittanut Cheek. Kappaleen jousiosuudet soittaa Bratislavan sinfoniaorkesteri.

"Sillat" sijoittui Suomen virallisen listan singlelistalla parhaimmillaan ensimmäiseksi ja latauslistalla kolmanneksi. Molemmat sijoitukset tulivat ensimmäisellä listaviikolla 43/2015. Kappale pysyi singlelistan ykkösenä myös seuraavan viikon. Yhteensä listaviikkoja kertyi singlelistalla 11 ja latauslistalla kuusi.

Cheek ja Ilta esittivät kappaleen Nenäpäivä-show'ssa Yle TV2:lla 6. marraskuuta 2015 ja Voitolla yöhön -ohjelman Unicef-spesiaalissa MTV3:lla 29. marraskuuta 2015. Kappaleesta ei tehty varsinaista musiikkivideota, mutta 19. marraskuuta 2015 julkaistiin YouTube-videopalvelussa video, jossa kappaleen yhteydessä on videomateriaalia *Alpha Omega* -albumin kansikuvauksista. Video on katsottu noin 3,5 miljoonaa kertaa.

## Lähteet
UEFA Mestarien Liigassa pelanneiden joukkueiden suoritustaulukko

## Sijoitukset (Kaudesta [[Mestarien liigan kausi 1992–1993|1992–1993]] alkaen)

Listoissa on huomioitu vain Mestarien liigan lohkovaiheeseen päässeet joukkueet. Myöskään Mestarien liigan edeltäjän, Euroopan Cupin, aikaisia tilastoja ei ole otettu mukaan taulukkon

## Aiheesta muualla
* UEFA Champions League.
Kun katson kauempaa

**Kun katson kauempaa** on suomalaislaulaja Kristiina Wheelerin kolmas studioalbumi, joka julkaistiin 30. lokakuuta 2015. Albumin on tuottanut Erik Nyholm. Albumi ei sijoittunut Suomen viralliselle albumilistalle. Albumia työstettiin pitkään, sen teko aloitettiin syksyllä 2012 ja sen oli tarkoitus ilmestyä alun perin vuoden 2013 aikana.

Albumin ensisingle ”Muukalainen” julkaistiin maaliskuussa 2013. Ensimmäisen ja toisen singlen välillä oli aikaa puolitoista vuotta, sillä ”Mitä jää” -kappale julkaistiin syyskuussa 2014. Maaliskuussa 2015 julkaistiin single ”Kaiken keskellä”, joka on cover Antti Kleemolan kappaleesta. Kleemola on myös toisena solistina kappaleella. Viimeisimpänä singlenä albumilta julkaistiin kappale ”Tuhat kertaa” syyskuussa 2015.

## Kappaleet

## Lähteet
Gustav Richter

**Gustav (Carl Ludwig) Richter** (1823–1884) oli saksalainen taidemaalari. Hän opiskeli Berliinin
taideakatemiassa ja Cogniet'n johdolla Pariisissa. Värityksellisen suunnan edustajana Berliinissä Richter valitsi raamatullisia aiheita. Hän oli oman aikansa muotimaalari laatukuvien ja varsinkin muotokuvien alalla.

## Lähteet
Émile Roux

**Pierre Paul Émile Roux** (17. joulukuuta 1853 Confolens, Charente – 3. marraskuuta 1933 Pariisi) oli ranskalainen lääkäri, bakteriologi ja immunologi. Hän oli Lontoon Royal Societyn jäsen. Rouxille myönnettiin Copley-mitali vuonna 1917 työstä bakteriologian parissa ja pioneerityöstä lääketerapian saralla.

Roux keskittyi tutkimaan kurkkumädän, jäykkäkouristuksen ja vesikauhun mahdollisia hoitokeinoja. Vuonna 1885 hän onnistui luomaan rokotteen vesikauhua vastaan. Roux oli yksi vuonna 1887 avatun Pasteur-instituutin perustajista.

Rouxin työ kuristustautia, eli kurkkumätää vastaan edisti tulehduksen hoitokeinojen tutkimusta.

## Lähteet

## Aiheesta muualla

* Pierre Paul Émile Roux. Biografia
Metsolahti (lahti)

**Metsolahti** on noin kuusi kilometriä pitkä Leppäveden lahti pääosin Laukaassa, osin Jyväskylässä. Se kohdistuu muusta Leppävedestä pääosin kaakkoon ja kapenee loppua kohti. Sen saaria ovat ainakin Keskussaari, Peräsaari ja Pikkusaari, joista Keskussaari on suurin. Valtatie 9, joka ylittää Leppäveden muutenkin, ylittää myös Metsolahden. Lahden perukassa on Laukaan Metsolahden kylä.

## Lähteet
Bramiinihaukka

**Bramiinihaukka** (*Haliastur indus*) on  haukkojen heimoon kuuluva päiväpetolintu. Sen levinneisyysalueeseen kuuluvat Australia, Bangladesh, Brunei, Kambodža, Kiina, Intia, Indonesia, Laos, Macao, Malesia, Myanmar, Nepal, Pakistan, Papua-Uusi-Guinea, Filippiinit, Singapore, Salomonsaaret, Sri Lanka, Taiwan, Thaimaa, Itä-Timor ja Vietnam. Muuttolintuna sitä tavataan seuraavissa maissa: Bhutan, Hongkong, Malediivit, Palau, Vanuatu. Sitä tavataan myös Arabiemiraateissa, mutta alkuperä tuntematon.

Lajin kannan suuruudeksi arvioidaan alle 100&nbsp;000 yksilöä ja Kiinassa arvioidaan olevan alle sata pesivää paria. Kanta on kuitenkin pienenemässä etenkin Kaakkois-Aasiassa. Syynä on elinalueiden supistuminen, liiallinen tuholaismyrkkyjen käyttö, mahdollisesti myös yleinen hygienia, jolloin syötävää jätettä on tarjolla vähemmän.

Sen elinpiiriä ovat sisämaan järvet ja suot sekä merenrannikko vuorovesialueella ja mangrovekasvusto vuoroveden yläpuolella.

## Lähteet
HMS Terrible (1762)

**HMS Terrible** oli Britannian kuninkaallisen laivaston vuonna 1762 vesillelaskettu Ramillies-luokan 74-tykkinen kolmannen luokan linjalaiva.

## Valmistus

Alus tilattiin 8. tammikuuta 1761 John Barnard & John Turnerilta Harwichista, missä köli laskettiin helmikuussa. Se laskettiin vesille 4. syyskuuta 1762 ja nimettiin 2. marraskuuta. Alus valmistui 18. joulukuuta Harwichissa, jolloin valmistuskustannukset olivat 26&nbsp;271 puntaa 15 shillinkiä ja yhden pennyn. Kokonaiskustannukset varustettuna olivat 32&nbsp;735 puntaa viisi shillinkiä ja yhdeksän pennyä.

## Palvelus
Alus tuhoutui tulipalossa 1781.

## Lähteet
*

### Viitteet
HMS Russell (1764)

**HMS Russell** oli Britannian kuninkaallisen laivaston vuonna 1764 vesillelaskettu Ramillies-luokan 74-tykkinen kolmannen luokan linjalaiva.

## Valmistus

Alus tilattiin 8. tammikuuta 1761 Thomas Westiltä Deptfordista, mutta sopimus allekirjoitettiin vasta 28. tammikuuta. Köli laskettiin kesäkuussa. Alus laskettiin vesille 10. marraskuuta 1764 ja valmistui 6. tammikuuta 1765 Deptfordin ja Woolwichin telakoilta. Sopimuksen mukaiset valmistuskustannukset olivat 26&nbsp;675 puntaa 18 shillinkiä ja kahdeksan pennyä, mutta siitä maksettiin 28&nbsp;971 puntaa 12 shillinkiä ja kahdeksan pennyä. Lisäksi varustamiskustannukset telakoille olivat 3&nbsp;796 puntaa kolme shillinkiä ja yhden pennyn.

## Palvelus
Alus myytiin 1811.

## Lähteet
*

### Viitteet
Charles Reade

**Charles Reade** (1814–1884) oli brittiläinen kirjailija. Hänen tuotantonsa käsittää näytelmiä ja dokumenttiromaaneja, joissa hän käsittelee yhteiskunnallisia kysymyksiä. Readen tunnetuin pääteos on vuonna 1861 julkaistu, 1400-luvulle sijoittuva romaani *The Cloister and the Hearth*. Se ilmestyi suomeksi nimellä *[[Luostari ja kotiliesi]]* vuonna 1923. Hänen muita teoksiaan ovat ainakin *It Is Never Too Late to Mend* (1856) ja *Hard Cash*.

## Lähteet
HMS Invincible (1765)

**HMS Invincible** oli Britannian kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.

## Valmistus

Alus tilattiin 4. marraskuuta 1761 John & William Wellsiltä Deptfordista, missä köli laskettiin joulukuussa. Se laskettiin vesille 9. maaliskuuta 1765 ja siirrettiin Sheernessiin 6. huhtikuuta. Alus valmistui Chathamissa helmikuussa 1777, jolloin valmistuskustannukset olivat 26&nbsp;675 puntaa 18 shillinkiä ja kahdeksan pennyä. Kokonaiskustannukset nousivat 30&nbsp;879 puntaan 19 shillinkiin ja kahteen pennyyn, minkä lisäksi varustaminen maksoi 11&nbsp;743 puntaa ja seitsemän shillinkiä.

## Palvelus
Alus haaksirikkoutui 1801.

## Lähteet
*

### Viitteet
Todd Ewen

**Todd Gordon Ewen** (22. maaliskuuta 1966 Saskatoon, Saskatchewan, Kanada – 19. syyskuuta 2015) oli kanadalainen jääkiekkoilija. Pelipaikaltaan hän oli oikea laitahyökkääjä. Ewen tunnettiin tappelijana, joka koko uransa aikana tappeli yli 150 kertaa.

Edmonton Oilers varasi Ewenin  kolmannella kierroksella 168. pelaajana. Ewen pelasi urallaan 518 NHL:n runkosarjaottelua tehopistein 36+40=76 ja 26 pudotuspeliottelua tehopisteittä. Hänen seurojaan NHL:ssä olivat St. Louis Blues, Montreal Canadiens, Mighty Ducks of Anaheim ja San Jose Sharks. Ewen keräsi NHL:ssä 1&nbsp;914 jäähyminuuttia runkosarjassa ja 87 pudotuspeleissä. Hänen yhden kauden jäähyennätyksensä oli 285 minuuttia Mighty Ducks of Anaheimissa kaudella 1995–1996. Esimerkiksi Mighty Ducks of Anaheimissa hänen tehtävänään oli suojella tähtipelaajia Paul Kariyaa ja Teemu Selännettä.

Lisäksi Ewen pelasi WHL:ssä 187 runkosarjaottelua tehoin 50+57=107 ja 19 pudotuspeliottelua tehoin 3+9=12 edustaen Kamloops Junior Oilersia ja New Westminster Bruinsia, kolme pudotuspeliottelua AHL:ssä tehoitta edustaen Maine Marinersia sekä IHL:ssä 18 runkosarjaottelua tehoin 3+3=6 edustaen Peoria Rivermeniä.

Peliuransa jälkeen Ewen toimi Saint Louisin yliopiston joukkueen päävalmentajana kaudella 2010–2011. Hän myös kirjoitti ja kuvitti lastenkirjoja. Ewen menehtyi 49-vuotiaana. Poliisitietojen mukaan hän teki itsemurhan. Ewenin perhe oli kertonut hänen kärsineen pitkään masennuksesta.

## Lähteet